《蛙齐》
宋代·陈舜俞

渴饮尝不足，凿井偶清疏。
井边旧墙屋，涂墍为我居。
念彼作者劳，容膝已有余。
开窗近檐楹，天光满图书。
汲水屡洒扫，尘去延空虚。
外洁内亦清，体胖气加舒。
顷怀陷中蛙，乐岂羡虾鱼。
相群宅新府，文木森周庐。
侯门多结驷，赐金每论车。
身外无我亲，傥来物固疏。
日食夜以息，大小则皆知。
况无百岁人，贵贱同丘墟。
但可蔽风雨，且以永居诸。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。